ขณะที่นายเกียรติศักดิ์ เสนาเมือง หรือ "ซิโก้" กองหน้ากัปตันทีมที่ไม่ได้เดินทางไปสิงคโปร์ด้วย กล่าวว่า สภาพร่างกายเวลานี้มีความสมบูรณ์ประมาณ 80 เปอร์เซ็นต์ การจะลงเล่นในนัดที่สองหรือไม่ อำนาจตัดสินใจอยู่ที่แพทย์ประจำทีม น.พ.พิชญา นาควัชระ กับผู้ฝึกสอน ชาญวิทย์ ผลชีวินเพราะหากให้ลงเล่น คงได้สภาพเหมือนเจอเวียดนามในรอบตัดเชือกรวมถึงต้องฉีดยาเข้าที่หมอนรองกระดูกด้านขวาเพื่อลดแรงกระแทก แต่หากถามว่าพร้อมลงสนามหรือไม่ ในฐานะที่เป็นนักเตะทีมชาติไทย ยืนยันเสมอพร้อมรับใช้ชาติ แต่ทั้งนี้อย่างที่กล่าวไปแล้วเป็นหน้าที่การตัดสินใจของโค้ช จะใช้เก๋าหรือความสดของวัยรุ่น โดยในการซ้อมมื้อแรกวันที่ 2 กุมภาพันธ์นี้ จะเข้าแคมป์ไปร่วมทีมแน่นอนกองหน้าจอมตีลังกา ยังแสดงทัศนะถึงเกมชิงเจ้าอาเซียน นัดแรกว่า เป็นธรรมชาติของการเล่นนอกบ้านที่ต้องเจอแรงกดดันจากแฟนบอล ในส่วนนักฟุตบอลทุกคนต่างรู้จักกันดี ใครเป็นใคร เรื่องนี้ไม่มีอะไร แต่คนตัดสินเกมคือ กรรมการ ที่ต้องบอกว่าผิดพลาด ไม่ใช่การให้จุดโทษ หากแต่หลายจังหวะที่เราไม่ได้รับความเป็นธรรม เรียกว่าทั้งเกมเราถูกกรรมการกดดันซึ่งเป็นเรื่องไม่น่าเกิดขึ้น
สภาพร่างกายเวลานี้มีความสมบูรณ์ประมาณกี่เปอร์เซ็นต์ 
80 เปอร์เซ็นต์